S-28/2017

Mál þetta, sem þingfest var og dómtekið fimmtudaginn 9. mars sl., er höfðað með ákæru lögreglustjórans í Vestmannaeyjum þann 3. mars sl., á hendur L-kvk-þgf E-kvk-þgf C-x-x, til heimilis að Hólagötu 19, Vestmannaeyjum,

„ I.

fyrir barnaverndarlagabrot

með því að hafa í byrjun apríl 2016 sent A, skilaboð í gegnum samskiptamiðilinn Facebook og fengið hann til að selja sér Ritalín töflur gegn endurgjaldi í formi áfengis.

(Mál nr. 319-2016-1214)

Telst framangreint brot ákærðu varða við 2. mgr. 99. gr. barnaverndarlaga nr. 80/2002 með síðari breytingum.

II.

fyrir umferðarlagabrot

með því að hafa skömmu eftir hádegi miðvikudaginn 17. ágúst 2016 ekið bifreiðinni [...] eftir Aðalgötu og Vesturgötu í Reykjanesbæ án þess að hafa öðlast ökuréttindi og óhæf til að stjórna bifreiðinni örugglega vegna áhrifa fíkniefna og annarra deyfandi lyfja (í blóði mældist metamfetamín 145 ng/ml, morfín 35 ng/ml og alprazólam 35ng/ml og í þvagi mældist metamfetamín, amfetamín metýlfenídat, morfín og umbrotsefni benzódíazepína) og án þess að sýna tillitssemi og varúð og því ekið aftan á bifreiðina [...].

(Mál nr. 008-2016-10767)

Teljast framangreind brot ákærðu varða við 1. mgr. 4. gr., 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með síðari breytingum.

II.

fyrir umferðarlagabrot

með því að hafa skömmu eftir hádegi laugardaginn 1. október 2016 ekið bifreiðinni [...] eftir Suðurlandsvegi án þess að hafa öðlast ökuréttindi og ófær um stjórna bifreiðinni örugglega vegna áhrifa áfengis (vínandamagn í blóði mældist 0,79 ‰ ) en akstur bifreiðarinnar var stöðvaður á Suðurlandsvegi.

(Mál nr. 318-2016-11233)

Teljast framangreind brot ákærðu varða við 1., sbr. 2. mgr. 45. gr. og 1. mgr.48. gr., sbr. 1. mgr. 100. gr. umferðarlaga nr. 50/1987 með síðari breytingum.

IV.

fyrir þjófnað

með því að hafa síðdegis miðvikudaginn 9. nóvember 2016 farið inn í verslunina Elko, Skógarlind 2 í Kópavogi, og stolið þaðan svörtum ferðahátalara af gerðinni JBL PULSE að verðmæti 23.995 krónur með því að taka hátalarann úr hillu í versluninni, setja hann í handtösku sína og ganga út úr versluninni án þess að greiða fyrir hátalarann.

(Mál nr. 007-2016-67397)

Telst framangreint brot ákærðu varða við 1. mgr. 244. gr. almennra hegningarlaga nr. 19/1940 með síðari breytingum.

Þess er krafist að ákærða verði dæmd til refsingar, til að sæta sviptingu ökuréttar samkvæmt 101. og 102. gr. nefndra umferðarlaga og til greiðslu alls sakarkostnaðar.“

Í ákæru er tilgreind svofelld einkaréttarkrafa:

„Þá hefur B, krafist þess fyrir hönd Elko, kennitala, að ákærða verði dæmd til að greiða skaðabætur að fjárhæð 23.995 krónur auk vaxta samkvæmt 8. gr. laga um vexti og verðtryggingu nr. 38/2001 frá 09.11.16 til 11.11.16 og samkvæmt 9. gr., sbr. 1. mgr. 6. gr. sömu laga að liðnum mánuði frá 11.11.16 til greiðsludags.“

Ákærða mætti við þingfestingu málsins og lýsti yfir að hún óskaði ekki eftir skipun verjanda. Ákærða viðurkenndi skýlaust að hafa gerst sek um þá háttsemi sem henni er gefin að sök í ákæru.

Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærða hefur gerst sekur um þá háttsemi sem henni er gefin að sök í ákæru og þar þykir rétt færð til refsiákvæða, að því frátöldu að henni verður ekki refsað fyrir brot á 1. mgr. 4. gr. umferðarlaga þar sem það ákvæði er svo almennt orðað að það getur ekki að mati dómsins og að teknu tilliti til fyrirmæla 1. mgr. 69. gr. stjórnarskrárinnar, talist viðhlítandi refsiheimild. Þá hefði verið rétt að lýsa betur hvar brot í ákærulið III var framið, en með hliðsjón af 1. mgr. 180. gr. laga nr. 88/2008 þykir þó mega dæma málið að þessu leyti. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða einu sinni áður sætt refsingu, en henni var þann 22. september 2016 gerð sekt vegna þjófnaðar.

Refsing ákærðu er hæfilega ákveðin fangelsi í 30 daga. Að virtum atvikum máls og að teknu tilliti til hreinskilnislegrar játningar ákærðu og sakaferils hennar, þykir rétt að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 4. mgr. 77. gr. almennra hegningarlaga nr. 19/1940 skal ákærða jafnframt greiða 250.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 18 daga.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærðu ökurétti í eitt ár, frá birtingu dóms þessa að telja.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar, sem nemur samkvæmt yfirlitum lögreglu samtals 263.830 kr.

Í ákæru er tilgreind einkaréttarkrafa B, fyrir hönd Elko, um að ákærðu verði gert að greiða skaðabætur að fjárhæð 23.995 krónur, auk vaxta og málskostnaðar. Sömu kröfu er að finna meðal gagna málsins. Samkvæmt gögnum málsins er umræddur B, starfsmaður öryggisdeildar Festi hf. Hvorki verður séð af gögnum málsins að hann sé fyrirsvarsmaður bótakrefjanda í skilningi 4. mgr. 17. gr. laga nr. 91/1991 um meðferð einkamála, né að hann hafi réttindi til málflutnings fyrir dómi. Með vísan til a. og b. liða 2. mgr. 173. gr. laga nr. 88/2008 um meðferð sakamála, er það mat dómsins að umræddan B. hafi brostið hæfi til þess að setja fram bótakröfu í máli þessu og ber því að vísa kröfunum frá dómi.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærða, L-kvk-nf E-kvk-nf C-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum.

Ákærða greiði jafnframt 250.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 18 daga.

Ákærða er svipt ökurétti í eitt ár, frá birtingu dóms þessa að telja.

Ákærða greiði allan sakarkostnað, 263.830 krónur.

Einkaréttarkröfu B, fyrir hönd Elko er vísað frá dómi.

S-kk-nf G. G-kk-nf.